מסגרות מדיה: כתב עת ישראלי לתקשורת

Media Frames: Israeli Journal of Communication

**מסגרות מדיה** הוא כתב העת של האגודה הישראלית לתקשורת. זהו כתב עת אקדמי שפיט, הנכלל ברשימת כתבי העת המוכרים ע"י ות"ת. כתב העת מפרסם בראש ובראשונה מאמרים מקוריים בעברית העוסקים בחקר התקשורת בכלל ובחקר התקשורת הישראלית בפרט. לצד המאמרים מתפרסמים גם דו"חות מחקר ודיונים אקדמיים, סקירות וביקורות ספרים בתחום התקשורת.

כתב העת פועל לקיים דיונים אקדמיים פומביים במגוון תחומים, לטובת קהילת המחקר וההוראה של התקשורת בישראל.

מערכת כתב העת מבקשת לפרסם שני גיליונות של כתב העת בשנה, ובהם גיליונות נושא פרי יוזמת המערכת ובשיתוף עורך.ת שותף.ה.

בימים אלו **מסגרות מדיה** יוצא לאור בשיתוף פעולה עם המחלקה לתקשורת במכללה האקדמית ספיר.

העורך המייסד של כתב העת הוא פרופ' מוטי נייגר; מגיליון 2 עד גיליון 8 ערך את כתב העת פרופ' עקיבא כהן; מגיליון 9 עד 14 ערך פרופ' גבי וימן; מגיליון 15 עד 20 פרופ' הלל נוסק.

מגיליון 21 עורך כתב העת הוא ד"ר יובל גוז'נסקי מהמחלקה לתקשורת במכללת ספיר.

את כל הפניות, הצעות המאמרים, ביקורות הספרים, דו"חות המחקר ועוד יש לשלוח לעורך הנוכחי, לכתובת הדוא"ל: [yuvalg@mail.sapir.ac.il](mailto:yuvalg@mail.sapir.ac.il)

**כתב העת מסגרות מדיה** **יקבל לשיפוט:**

1. **מאמרים מקוריים**, המבטאים תוצאות של מחקר אמפירי ו/או תיאורטי במגוון תחומי התקשורת ואשר טרם נשלחו לפרסום או פורסמו (עד 7500 מילים). מאמר שיוגש ויאושר על ידי העורך, יישלח בעילום שם ל-2 חוקרים.ות המצויים.ות בתחום המחקר שלו לצורך מתן חוות דעת מלאה ומפורטת. במקרה של חילוקי דעות מהותיים בין השופטים.ות, המאמר יישלח לשופט.ת שלישי.ת.
2. **דיונים אקדמיים וסיכומי כנסים** בנושאים רלוונטיים לתחום התקשורת בארץ ובעולם (עד 3500 מילים, כולל רשימת מקורות).
3. **דו"חות של מחקרים** אשר מומנו על ידי גופים ציבוריים וסיכום עבודות לשם קבלת תואר דוקטור שאושרו בנושאים הרלבנטיים לתחום התקשורת (עד 3500 מילים).
4. **מעבר למסגרת – מסות בתקשורת**, במה לכתיבה אקדמית בחקר התקשורת מתוך שאיפה לתרום לקידום השיח האקדמי הישראלי בסוגיות אקטואליות בתחום התקשורת בכלל וחקר התקשורת הישראלית בפרט. מסות אלו יפורסמו לפי תחומי מחקר בתקשורת ובאחריות ראש.ת התחום במערכת (עד 2500 מילים).
5. **ביקורת ספרים**. ספרים שראו אור לאחרונה הרלבנטיים לתחום התקשורת שיגיעו למערכת יועברו לחוקר.ת או חוקרים.ות בתחום, לצורך כתיבת ביקורת קצרה שתפורסם בכתב העת (עד 2500 מילים). יש לשלוח עותק דיגיטלי של הספר (או לחילופין שני עותקים מודפסים) לאחראית על ביקורות הספרים ד"ר סיגל ברק ברנדייס: [barakbr@tauex.tau.ac.il](mailto:barakbr@tauex.tau.ac.il). אין המערכת מתחייבת להתייחס לכל ספר שיגיע לידיה.
6. **מאמרים מתורגמים/קלאסיים**: כחלק מהרצון של כתב העת מסגרות מדיה לעורר את הדיון האינטלקטואלי בקרב קהילת המחקר של התקשורת בישראל, אנו מבקשים לקדם דיון במאמרים קלאסיים (מוכרים ו/או נשכחים) וכן במאמרים בעלי חשיבות מרכזית לחקר בתקשורת בימינו. המדור יביא בפני הקוראים והקוראות בארץ מאמר בתרגום לעברית, בתוספת טקסט שיכתוב חוקר.ת ישראלי.ת, המנמק את חשיבות המאמר, הרלבנטיות שלו ומעלה את הצורך לדיון בו.

**הנחיות הגשה למאמר מקורי:**

**ההגשה של מאמר מקורי תעשה דרך אתר ההגשה המיוחד באתר כתב העת, בלינק הבא:** [**https://mediaframes.sapir.ac.il/sumbit-an-article/**](https://mediaframes.sapir.ac.il/sumbit-an-article/)

**ההגשה תכלול שלושה מסמכים:**

1. **דף שער, הכולל הפרטים מלאים (מבנה דף שער ניתן להורדה מאתר כתב העת)**:

שם המאמר, שם/שמות המחבר.ת או המחברים.ות, שיוך מוסדי, תקצירים בעברית ובאנגלית, מילות מפתח והצהרות המחברים.ות לגבי אתיקה וזכויות יוצרים.

1. **גוף המאמר** או הדו"ח לפי פירוט דרישות ההגשה דלהלן (ללא אפשרות זיהוי של המחברים.ות).
2. **מכתב לעורך** המתאר את תרומת המאמר למחקר, מרכיביו ופרטי מידע רלבנטיים.

**דרישות הגשה**:

* יש להגיש את המאמרים כקובץ Word בעימוד A4 עם שוליים של 3 ס"מ בכל צד, בגופן דויד בעברית וגופן Times New Roman באנגלית, גודל 12, ברווח כפול.
* אורך מאמר לא יעלה על 7,500 מילים, כולל טבלאות, גרפים ורשימת המקורות.
* יש להתאים את כללי הכתיבה והציטוט להנחיות ה-**APA 7**, כפי שפורסמו לאחרונה.
* בעת הגשת מאמר יש להקפיד כי לא יהיה בו אזכור של זהות המחברים.ות. במקרה של ציטוט או אזכור פרסום של המחבר.ת, יש לציין זאת במקום המתאים בגוף הטקסט, כולל שנת פרסום, כך: (Author, 2000) או (מחבר.ת, 2000). ברשימת המקורות יש לרשום באותה צורה, עם שנת הפרסום ללא פרטי הפרסום. פרטים אלה יופיעו במרוכז בתחילת רשימת המקורות.
* במידת האפשר, יש לצמצם הערות שוליים. יש לנסות לכלול הערה חשובה בתוך גוף הטקסט. הערות השוליים ימוספרו בסדר רץ ויובאו בסוף המאמר (Endnote).
* באחריות המחברים.ות להגיש את הטקסט בשפה תקנית ולאחר עריכת לשון והגהות.
* מערכת כתב העת מעודדת הגשת מאמרים שמשלבים דימויים חזותיים וקוליים (טבלאות, גרפים, איורים, תצלומים, קטעי וידאו וקבצי קול). את החומרים הנלווים יש לסמן עם שמות הקבצים התואמים שישלחו בנפרד (למשל: תרשים מספר 1, גרף מספר X, Image1; Video2; Sound3).

לאורך כתב היד יש לסמן באופן ברור ובכתב אדום את המיקום של חומרים אלה ואת הכיתוב הנלווה אליהם, באופן כזה: כאן יש להטמיע את דימוי מספר X - דימוי מספר :X טקסט מתחת לדימוי המתאר אותו בהקשר למאמר, בעלי הזכויות.

לדוגמא: כאן יש להטמיע את Video2 – קטע וידאו מספר 2: פתיח תכנית הטלוויזיה *סמי וסוסו* שהייתה דוגמא ל..., בעלי הזכויות: כאן חינוכית.

* באחריות המחברים.ות להשיג אישור ושחרור זכויות לכל טקסט, דימוי חזותי או קובץ קול שיצורפו למאמר.

המערכת תשתדל להתנהל במהירות ובאופן ידידותי למגישי.ות המאמרים ולכן תקפיד ככל שניתן על לוח זמנים בשלבים השונים בשיפוט המאמרים ובהכנתם לפרסום.

המערכת תעשה כל מאמץ למסור הערכות וחוות דעת למחברים תוך 60 יום ממועד קבלת המאמר.

שכתוב/תיקון של מאמר, במידת הצורך, ועל פי חוות דעת השופטים, ייעשה על ידי המחברים.ות תוך 90 יום מקבלת ההערות מן המערכת .הכותבים יתבקשו להגיש המאמר המתוקן בצירוף מכתב לעורך המתאר את השינויים שנעשו בהתאם להערות השופטים.

מחברים.ות שמאמריהם.ן יתקבלו לפרסום בכתב העת יקבלו לאישורם.ן את נוסח המאמר לאחר עריכת לשון ועימוד סופיים. כמו כן, יהיה עליהם.ן להגיש לכתב העת מספר משפטי מפתח קצרים על המאמר, לצורך קידומו ברשתות החברתיות, וכן דימוי חזותי המתאים לנושא המאמר ואשר אינו מוגבל בזכויות שימוש. כחלק ממאמצי החשיפה של מאמרים שיזכו לפרסום, מערכת כתב העת תפנה למחברים.ות ליצירת חומרים משלימים לכתב היד (ראיונות קצרים, הסכתים וכדומה).

כמקובל בכתבי עת אקדמיים, הכותבים יתבקשו להעביר את זכויות היוצרים על המאמר שראה אור לכתב העת.

מאמרים שיתקבלו לכתב העת וישלימו את תהליך הקבלה ועריכת הלשון, יתפרסמו תחילה באופן מקוון (Online First), ורק לאחר מכן ישובצו בגיליון מסוים ויפורסמו בו.

בברכה,

מערכת כתב העת **מסגרות מדיה**